
				Wat zeej mich doe vertelde,

				naengelde mich aan de gróngk,

				versjtóng ich klamp.

				Noeëts mier zoog ich heur

				wós neêt wao ze woende.

				’t ING

				Van Sjaak van Lot huurde ich

				det zien euverbuurvrouw doeëd waar gevónge

				de pliesie waar de gansen daag aaf en aan gereje, 

				taengen den aovend waar einen doejewage gekómme, 

				dao hejje ze de vrouw ingesjaove.

				“Det waar diej kranke vrouw, ein sjoeëne vrintelikke dame op hoeëge naoldhakke. Dao waar der mer ein van in Baolder. Die mós to höbbe gekós.”

				Ein Tijgermies in ein körfke waerde bezörg.

				“Wiej aafgesjpraoke, Mauw Mauw. Vur uch.” zag de mins van de mies.

				Godelieve van Gemen, Baarlo, naojaor 2025

				Geer kint dit 

				gediech ouch 

				beluustere, 

				ingesproke door 

				Godelieve van Gemen. 

				Klik daoveur hei. 

